Kazakstan Temir Žolõ

Kazakstan Temir Žolõ (kirillitsas Қазақстан Темір Жолы) on raudtee-ettevõte, mis haldab Kasahstani alade raudteid. Ettevõte asutati 1997. aastal ja 2002. aastast on see aktsiaselts. Kõik aktsiad kuuluvad riigile. Ettevõtte peakorter asub Nur-Sultanis.

Aktsiaselts kontrollib raudteid ning sellega seotud ettevõtted reisijate ja kaubavedu ning veeremit. Veeremihooldusega tegelevad ettevõtted on aktsiaseltsist lahutatud ja eraomanduses. Ettevõtte hallata on 15 000 kilomeetrit raudteid, millest 3000 kilomeetrit on elektrifitseeritud. 2008. aastal oli see Kasahstani suurim tööandja.CBonds: Moody's places KTZ's and Kaztemirtrans' ratings on review for possible downgrade

Kasahstanis on raudtee rööpmelaius 1520 mm. Sama rööpmelaius kehtib endise Nõukogude Liidu territooriumil, kuid erineb Hiina rööpmelaiusest. Seepärast on Dostõkis ja Korgases üleminekujaamad."Second China – Kazakh link inaugurated". Railway Gazette International.

 Ajalugu 
Esimene raudtee Kasahstani aladel valmis aastail 1893–1894. See ühendas Orali linna ülejäänud Venemaa aladega ja 113 kilomeetrit sellest teest asus tänapäeva Kasahstani aladel. Hiljem hakkas Kasahstani läbima ka jupike Siberi raudteest. Aastail 1904–1906 valmis Orenburgist Taškenti viiv raudtee, aastail 1914–1924 aga Biškeki viiv raudtee. 1915. aastal valmis raudtee Tšeljabinskist Kostanajsse. Aastail 1915–1917 ehitati raudtee Novosibirskist Semejsse. Aastaks 1930 valmis 1444 kilomeetri pikkune Turkestani–Siberi raudtee.NN: 20 Years in OSJD: History of Developement of "Kazakhstan Temir Zholy National Company" JSC. OSShD-Bulletin 3/ 2017, lk 11.

Nõukogude perioodil haldas Kasahstani raudteid kolm ettevõtet, mis ei olnud omavahel seotud. Raudteede arendamisel peeti silmas Venemaa keskuste huve, liiduvabariigi elanike vajadustega ei arvestatud. 1997. aastal liideti nende ettevõtete hallatavad raudteetrassid ühtseks ettevõtteks.NN: 20 Years in OSJD: History of Developement of "Kazakhstan Temir Zholy National Company" JSC. OSShD-Bulletin 3/ 2017, lk 12. Pärast Kasahstani iseseisvumist on raudteevõrgustiku väljaarendamiseks juurde ehitatud üle 2500 km uusi raudteid.NN: 20 Years in OSJD: History of Developement of "Kazakhstan Temir Zholy National Company" JSC. OSShD-Bulletin 3/ 2017, lk 13.

 Viited 

Kategooria:Kasahstan
Kategooria:Raudteed